 9 ጉንቦት 2019 ምንጪ ስእሊ, Getty Images ቁጠባ ኤርትራ ብሰንኪ ኲናት ውልቀ መላኽነትን ብሕቡራት ሃገራት ዝተነብረ እገዳን ንዓሰርተታት ዓመታት ተዳኺሙ እዩ ጸኒሑ እንተኾነ ግና እቲ ኣብ ዝሓለፈ ዓመት ምስ ጎረቤት ሃገር ኢትዮጵያ ዝተበጽሐ ስምምዕ ሰላምን ምልዓል እገዳታትን እቲ ቁጠባ ክመሓየሽ ኣፍ ደገ ዘርሕው እዩ እዚ ማለት እታ ሃገር ዝያዳ ኣብ ሰደድ ክትነጥፍ ዘኽእል እዩ ግና ኤርትራ ካብ ምልካውን ሓደ ሰልፋውን ስርዓት ክሳብ ዘይተገላገለትን ወተሃደራዊትን ክሳብ ዝኾነት ከበድቲ ብድሆታት ክህልው ኢዮም ብዘይካዚ ኤርትራ ኣብ ሕርሻ ዝምርኮስ ቁጠባ ዘለዋ ሓንቲ ካብተን ድኻታት ሃገራት ኣፍሪቃ እያ መግለጺ ስእሊ, ጎደና ናቕፋ ኣብዚ እዋን ካብ ድኽነት ወይ ገደብ ኣልቦ ሃገራዊ ኣገልግሎት ዝሃደሙ 1.5 ሚልዮን ኤርትራውያን ኣብ ወጸኢ ሃገራት ከም ዝነብሩ ይግመት የማነ ሓደ ካብኦም ኮይኑ ኣብ ኤውሮጳ ይቕመጥ የማነ ኣብ በዓል ንምስታፍ ኣብ ቀረባ እዋን ናብ ምጽዋዕ ኤርትራ በጺሑ ንተኽእሎታት ናይ ቢዝነስ ድማ ክፍትሽ ፈቲኑ ነይሩ እቲ ኣብ ኤውሮጳ ዝርከብ ትካሉ ናይ ኢትዮጵያ ቢራ ዘከፋፍል ኮይኑ ብመንገዲ ወደብ ባጽዕ ኣቢሉ ክሰድድ ይሓስብ እዚ ኣዝዩ ቀሊል ምኾነ ድማ ይብል ምንጪ ስእሊ, Getty Images መግለጺ ስእሊ, ዝበዝሕ ክፋል ኣፍራዪ ዓቕሚ ኤርትራ ኣብ ምክልኻል ሃገር ተጸሚዱ ጸኒሑ የማነ ኣብዚ እዋን ነቲ ፍርያት ብወደብ ጅቡቲ ኣቢሉዩ ዝሰዶ እታ ኣፍ ደገ ባሕሪ ዘይብላ ኢትዮጵያ ድሕሪ እቲ ምስ ኤርትራ ዘካየደቶ ኲናት 1998-2000 ዓም ንኹሉ ሰደድን ኣታውን ብመንገዲ ጅቡቲ ክተካይዶ ተገዲዳያ ጸኒሓ ኣብ ሓምለ 2018 ግና ቀዳማይ ሚኒስተር ኣቢይ ኣሕመድ ምስ ፕረዚደንት ኢሳይያስ ኣፈወርቂ ታሪኻዊ ስምምዕ ሰላም ብምግባሩ እቲ ኣብ መንጎ ኤርትራን ኢትዮጵያን ን 18 ዓመታት ተዓጽዩ ዝነበረ ዶብ ዳግማይ ክኽፈት ክኢሉ ብሩህ ቁጠባዊ ዕድላት ኣብ ኤርትራ ኣብ መላእ ምብራቕ ኣፍሪቃ ተስፋ ተነቢርዎ ዘሎ ዕደና ኮሎሊ በዚ ድማ ኣቕሑት ኢትዮጵያ ኣብ ኤርትራ ዕዳጋ ብምርካቡ ክውሕዝ ጀመረ ሕቡራት ሃገራት ንትሽዓተ ዓመታት ኣብ ልዕሊ ኤርትራ ኣንቢርዎ ዝጸንሐ ናይ ኣጽዋር ምድስካል ርእሰማልን ምዕጋት መገሻን ዝርከብዎም እገዳታት ኣብ ወርሒ ሕዳር ኣልዒልዎ እቲ እገዳ ኤርትራ ንእስላማውያን ጉጅለታት ሶማል ትሕግዝያ ብዝብል ክሲ ዝተነብረ ክኸውን ከሎ ኤርትራ ግና ከም ዘይወዓለቶያ ትገልጽ ሎሚ እቲ ንኤርትራን ኢትዮጵያን ዘራኽብ ኣርባዕቲኡ ኣፍደገታት ዶብ ተዓጽዩኳ እንተሎ ግዝያዊ ምዃኑ ግና ይግለጽ ጋዜጠኛ ኣሶሽየትድ ፕረስ ኣብ ኢትዮጵያን ኤርትራን ኤልያስ መሰረት ምዕጻው እቲ ዶብ ንጉዳያት ቀረጽ ግምሩኽን ቪዛን ስርዓት ንምትሓዝ እዩ ዝመስል ይብል እቲ ምዕጻው ሚኒስትሪ መጉዓዝያ ኢትዮጵያ ነቲ ንክልቲአን ሃገራት ዘራኽብ ናይ ኣውቶቡስ ኣገልግሎት ውጥናት ኣጽፊፉ ምህላው ኣብ ዝገለጸሉ እዋን እዩ ኣጋጢሙ ጋዜጠኛ ኤልያስ ገብረስላሴ ድማ ወግዓዊ ብዘይኮነ መገዲ ምስግጋር ናይ ሰባትን ኣቕሑትን ምህላው ይገልጽ ኣብ 1993 ካብ ኢትዮጵያ ናጽነታ ዝረኸበት ኤርትራ በቲ ዝነበራ ንግዳዊ ዝምድናታት ውርይቲ እያ ነይራ እዚ ውጽኢት ናይ ደገ ጽልዋታት ክኸውን ከም ዝኽእል ይግለጽ ኣዕራብ ቱርካውያን የመናውያን ኣብታ ሃገር ብብዝሒ ነይሮም እዮም ኤርትራ ኣብ ትሕቲ መግዛእቲ ኢጣልያን 1890-1941 እንግሊዝን 1941-1952 እውን ጸኒሓ እያ ብድሕዚ ኤርትራ ብፌደሬሽን ኣካል ኢትዮጵያያ ኮይና ምንጪ ስእሊ, Getty Images መግለጺ ስእሊ, ኣብ ምዕራባዊ ኤርትራ ካብ ዝርከብ ዕደና ቢሻ ወርቂ ነሓስን ዚንክን ይዕደን ኣብ ዩኒቨርስቲ ካሊፎርንያ ምሁር ስነማሕበረሰብ ፕሮፌሰር ተኽለ ወልደሚካኤል ኣብ ኤርትራ ሕረስ ሓረስታይ ንገድ ነጋዳይ ዝብል ፍሉጥ ኣበሃህላ ኣሎ ይብል እዚ ማለት ኤርትራውያን ነጻ ኣብ ዝኾነ ዕዳጋ ናይ ምሻጥን ምዕዳግን ዕድላት ኣኽቢሮም እዮም ዝርእይዎ ይብል እንተኾነ ግና ቁጠባ ኤርትራ ፈለማ በቲ ን 30 ዓመታት ዝቐጸለ ቃልሲ ንነጻነት ብድሕሪኡ ድማ ካብ 1998-2000 ምስ ኢትዮጵያ ብዝተኻየደ ኲናት ዶብ ኣብ ዝሓለፉ ዓመታት ዓንዩ እዩ ብዘይካዚ እቲ መንግስቲ ብዝኽተሎ ሕሉፍ ጸጋማዊ ስነቁጠባ ቁጠባ እታ ሃገር ኣዝዩ ተጸልዩ እዩ ምንጪ ስእሊ, Milena Belloni መግለጺ ስእሊ, ወደብ ባጽዕ ምኽንያት ቁጠባዊ ዝሕታለ ኤርትራ ኲናት ዘይኮነስ እቲ ስነሓሳብ ኮሚኒዝም ዝኽተል መንግስቲ ንናጻ ዕዳጋን ስርዓት ርእሰማልነትን ዘለዎ ዕሉል ጽልኣት እዩ እዚ ድማ ብምኽንያት እቲ ስምምዕ ሰላም ዝቕየር ኣይኮነን ትብል ብዛዕባ ቃልሲ ንናጽነት ኤርትራ መጽሓፍ ዝጸሓፈት ሚኸላ ሮንግ ኣብዚ እዋን ዝኾነ ሰብ ኣብ ሓደ ወርሒ ልዕሊ 5,000 ናቕፋ 330 ዶላር ካብ ባንክ ከውጽእ ኣይኽእልንዩ እዚ ንሸርፊ ጸሊም ዕዳጋ ንምቁጽጻር ዝተገብረ እኳ እንተኾነ ኣብ ወፍርን ቁጠባን ዝፈጥሮ ዕንቅፋት ቀሊል ኣይከውንን እዚ ጥራይ ዘይኮነ ዝበዝሕ ኣፍራዪ ኣካል ሕብረተሰብ ንሃገር ኣብ ምግልጋል ኣብ ወትሃደራውን መንግስታውን ትካላት ብውሕድ ደሞዝ ክተሓዝ ተገዲዱ ኣሎ ኣብ ጀርመን ከተማ ሃምበርግ ኣባል ጂጋ ኢንስቲትዩት ጉዳያት ኣፍሪቃ ዝኾነት ኒኮል ሂርት ኣብ ቁጠባዊ ትንሳኤ ኤርትራ ትስፍውቲ ከም ዘይኮነት ትገልጽ እቲ ጸገም ትሕተ ቅርጺ ፈጺሙ ዕሽሽ ተባሂሉ ስለ ዝጸንሐ እዩ . 